
   Mihai Adrian ARGINTARU
În temeiul prevederilor art. 136 alin. (3)  litera a) din O.U.G. nr. 57/2019 privind Codul Administrativ, cu modificările și completările ulterioare, Serviciul Economic, formulează următorul:
RAPORT
privind aprobarea unui sprijin financiar unitatilor de cult : Biserica „Sfântul Gheorghe”din Orasul Negru Voda si Biserica “Adormirea Maicii Domnului “ din Orasul Negru Voda
Având în vedere prevederile art.3, alin. (3) din O.G. Nr. 82/2001 republicată privind stabilirea unor forme de sprijin financiar pentru unităţile de cult aparţinând cultelor religioase recunoscute din România, cu modificările și completările ulterioare: 
„De la bugetele locale se pot aloca fonduri pentru completarea fondurilor proprii necesare pentru întreţinerea şi funcţionarea unităţilor de cult fără venituri sau cu venituri reduse, pentru construirea ori repararea lăcaşurilor de cult şi pentru conservarea şi întreţinerea bunurilor aparţinând cultelor şi care fac parte din patrimoniul cultural naţional mobil, pentru amenajarea şi întreţinerea muzeelor cultural-religioase, pentru construirea şi repararea sediilor administrative ale eparhiilor sau ale centrelor de cult, a sediilor unităţilor de învăţământ teologic proprietate a cultelor recunoscute, pentru construirea, amenajarea şi repararea clădirilor având destinaţia de aşezăminte de asistenţă socială şi medicală ale unităţilor de cult, precum şi pentru activităţile de asistenţă socială şi medicală susţinute de acestea.” 
şi prevederile art. 4, alin. (2) din H.G. nr.1470/2002 republicată privind aprobarea Normelor metodologice pentru aplicarea prevederilor O.G. nr. 82/2001 republicată privind stabilirea unor forme de sprijin financiar pentru unităţile de cult aparţinând cultelor religioase recunoscute din România, cu modificările şi completările ulterioare:
 „ Din bugetele locale ale comunelor, oraşelor, municipiilor, sectoarelor municipiului Bucureşti şi ale judeţelor se pot aloca sume pentru completarea fondurilor proprii ale unităţilor de cult destinate:
 a) întreţinerii şi funcţionării unităţilor de cult fără venituri sau cu venituri mici;
 b) construirii, în condiţiile aprobării documentaţiilor tehnico-economice potrivit reglementărilor în vigoare, precum şi reparării lăcaşurilor de cult; 
c) conservării şi întreţinerii bunurilor de patrimoniu aparţinând cultelor religioase; 
d) desfăşurării unor activităţi de asistenţă socială şi medicală ale unităţilor de cult; 
e) amenajării şi întreţinerii muzeelor cultural-religioase;
f) construirii, amenajării şi reparării clădirilor având destinaţia de aşezăminte de asistenţă socială şi medicală ale unităţilor de cult; 
g) construirii şi reparării sediilor administrative ale eparhiilor sau ale centrelor de cult; 
h) construirii şi reparării sediilor unităţilor de învăţământ teologic, proprietate a cultelor recunoscute. 
Susţinerea din punct de vedere legal este fundamentată conform prevederilor următoarelor acte normative: 
- prevederile art. 3, alin. (3) din O.G nr. 82/2001 republicată privind stabilirea unor forme de sprijin financiar pentru unităţile de cult aparținând cultelor religioase recunoscute din România, cu modificările şi completările ulterioare; 
- prevederile art. 4, alin. (2), art. 5, art. 14 şi art. 15 din H.G. nr. 1470/2002 republicată privind aprobarea Normelor metodologice pentru aplicarea prevederilor O.G. nr. 82/2001 republicată privind stabilirea unor forme de sprijin financiar pentru unităţile de cult aparţinând cultelor religioase recunoscute din România, cu modificările şi completările ulterioare;
- prevederile art. 136, alin. (6) din O.U.G. nr. 57/2019 privind Codul Administrativ, cu modificările şi completările ulterioare
Având în vedere faptul că unităţile de cult nu dispun de fonduri suficiente, propunem alocarea sumei de 10.000 lei pentru:

-  Biserica „Sfântul Gheorghe”din Orasul Negru Voda suma de 5.000 lei 

-  Biserica “Adormirea Maicii Domnului “ din Orasul Negru Voda suma de 5.000 lei,

 din bugetul local, pentru completarea fondurilor proprii ale acestor unităţi de cult, în vederea acoperirii unei părţi din valoarea cheltuielilor de intretinere si functionare.

 Alocarea sumelor se va face de la Capitolul 67.02 „Cultură recreere şi religie”, în limita prevederilor bugetare, până la sfârşitul anului 2025. 
Sprijinul financiar se acordă în baza următoarelor documente: 
- cerere-tip;
- copii facturi de utilitati 

Sumele alocate ca sprijin financiar conform hotarârii de consiliu, vor fi transmise direct solicitantului. 
Este obligatorie justificarea sumei primite.
Față de cele prezentate, raportat la prevederile art.129 alin.1 și art.136 alin.1 din OUG nr.57/2019 Cod Administrativ, cu modificările și completările ulterioare, considerăm că propunerea privind proiectul de hotărâre cu privire la alocarea de fonduri de la bugetul local al Orasului Negru Voda Bisericilor  „Sfântul Gheorghe” si “Adormirea Maicii Domnului “, poate fi supus dezbaterii și aprobării Consiliului Local al Orasului Negru Voda.

